# V-21

La V-21 és una autovia entre València (Avinguda de Catalunya) i Sagunt, i enllaça amb l'AP-7 (Autopista del Mediterrani) i l'A-23 (Autovia Mudèjar). Forma part de l'Autovia del Mediterrani.
L'ampliació, presentada per tots els partits valencians el 2015, suposa un assumpte contenciós en què l'alcalde Joan Ribó (de Compromís), en l'any 2017, es mostrà contrari. El Pla General d'Ordenació Urbanística d'aquell any protegí els cultius que envolten la ciutat de València. El setembre de 2019 començaren les obres d'ampliació enmig d'una resistència veïnal davant els enderrocs de l'Alqueria de Bayarri i del Forn de Barraca, que esdevingué un símbol de la resistència a la destrucció del patrimoni.

## Nomenclatura

La V-21 formava part de l'autopista del Mediterrani A-7 que uneix València i Barcelona. En construir-se el by-pass o autovia de circumval·lació a València, aquesta passà a ser l'N-221 i servia d'accés a València pel nord, i actualment ha sigut reanomenada una altra vegada com V-21.

## Traçat actual

La V-21 és un itinerari molt concorregut, sobretot, pel transport de mercaderies que es dirigeix cap al Port de València i que procedeix de les comarques del nord. Inicia el seu recorregut en l'enllaç amb l'A-7, AP-7 i la V-23. Voreja Puçol i a continuació la localitat del Puig. Després discorre a poca distància de les platges del Puig, de la Pobla de Farnals i de Massalfassar. També voreja el polígon industrial del Mediterrani on enllaça amb la CV-32. A partir d'aquest moment l'autovia segueix la mateixa línia litoral, protegida de la mar per un dic de contenció fins a arribar a la platja de Meliana i Port Saplatja. La V-21 supera el barranc del Carraixet a l'altura de l'ermita dels Peixets (Alboraia) on gira a la dreta per tal d'endinsar-se a la ciutat de València per l'avinguda de Catalunya.
El 2010 es trobava en obres en el tram entre Port Saplatja i Puçol per tal d'ampliar-la en un tercer carril, obra que s'inaugurà el juliol de 2014 després de 8 anys de treballs i haver patit retallades pressupostàries.

## Recorregut

| Eixida | Sentit València (descendent) | Sentit Puçol (ascendent) | Carretera |
| | | Castelló Barcelona | A-7 AP-7 |
| 1b | Puçol Sagunt | Puçol | CV-300 |
| 1a | | Port de Sagunt Sagunt Castelló Terol | CV-300 |
| 2 | | Puçol | Camí de la Mar |
| 5 | El Puig | El Puig | Camí de la Mar |
| 9 | Massalfassar La Pobla de Farnals | Massalfassar La Pobla de Farnals | CV-32 |
| 14 | Alboraia Almàssera | Alboraia Almàssera | CV-311 |
| 18 | Ronda Nord Universitat | | CV-30 |
| | Avinguda Catalunya | | |

## Futur de la V-21

* El futur nou accés nord al Port de València arrancarà de la V-21.

## Referències

* ↑ Herrero, Nacho «València blinda la huerta». El Periódico, 04-11-2017 [Consulta: 5 novembre 2017].
* ↑ Andrés, Raquel. «Calma en la tercera jornada en al Forn de Barraca y tensión en los despachos del Botànic II». La Vanguardia, 20-09-2019. [Consulta: 21 setembre 2019].
* ↑ Ballester, Laura «La V-21 se libra de las obras tras 8 años de trabajos y 28 millones». Levante-emv.com, 16-07-2014.
* ↑ L'ampliació de la V-21 seguirà si rep més diners de Foment, a Las Provincias de 21/08/10
* ↑ El Consell aprova la modificació de l'accés nord al Port de València, a Diario Crítico de la CV de 29/03/10